
SECRETAR GENERAL UAT
NR.  6035 /29.09.2022
                 PROCES  VERBAL
     privind sinteza dezbaterilor ședinței ordinare a 
     Consiliului Local Căzănești din 29.09.2022

       Încheiat astăzi, 29.09.2022, în cadrul şedinţei ordinare,  a Consiliului Local al oraşului Căzăneşti convocată începând cu ora 14.00 în sala de ședințe din incinta Serviciului Public Comunitar Local de Evidență a Persoanelor Căzănești, Aleea Parcului nr.4.
     Proiectul ordinii de zi este cuprins în  Dispoziţia de convocare nr.309 / 23.09.2022
    I.Aprobarea procesului verbal nr.5180/25.08.2022 privind sinteza dezbaterilor ședinței extraordinare a Consiliului Local Căzănești din data de 25.08.2022
 II.Discutarea și aprobarea următoarelor :
1.PROIECT DE HOTĂRÂRE nr.74 din 14.09.2022 privind modificarea și completarea Hotărârii Consiliului Local al orașului Căzănești nr.87 din 27.11.2020 privind alegerea Comisiei de numărare a voturilor și validare a rezultatelor votului secret;
              Inițiator – Primarul orașului Căzănești
      Comisia de specialitate căreia i-a fost trimis spre avizare proiectul de hotărâre-
     Comisia pentru probleme juridice,apărarea ordinii și liniștii publice,disciplină,minorități,relații
      cu sindicatele,ONG-uri,agenți economici și alte organizații
2.PROIECT DE HOTĂRÂRE nr.51 din 27.05.2022 privind aprobarea Planului de măsuri necesare pentru interzicerea abandonării,aruncării necontrolate a deșeurilor sau gestionării neconforme cu ierarhia deșeurilor;
              Inițiator – Primarul orașului Căzănești
           Comisia de specialitate căreia i-a fost trimis spre avizare proiectul de hotărâre-
     
    Comisia pentru muncă și protecție socială,învățământ,activități social-cuiturale,sport,sănătate,familie și protecția copilului,respectarea drepturilor cetățenilor
3.PROIECT DE HOTĂRÂRE nr.75 din 19.09.2022 din 22.08.2022 privind actualizarea principalilor indicatori tehnico-economici și a devizului general pentru aprobarea obiectivului de investiții „Reabilitarea sistemului rutier străzile:Apusului,Muzicanților,Digului,Depozitului,Intrarea Asociației,Intrarea Fermei,Teiului,Căldărarilor,Izlaz,Nouă și Narciselor;
              Inițiator – Primarul orașului Căzănești
   Comisiile de specialitate cărora ie-a fost trimis spre avizare proiectul de hotărâre-
   Comisia pentru prognoză și programe de dezvoltare economică,activități economico-
    financiare,investiții, organizare și funcționare a serviciilor publice de interes local,realizarea lucrărilor publice
     Comisia pentru amenajarea teritoriului,urbanism,administrarea domeniului public și privat,   patrimoniu, agricultură și protecția mediului înconjurător,fonduri europene,IT-comunicare online;     
4.PROIECT DE HOTĂRÂRE nr. 76 din 20.09.2022 privind aprobarea cofinanțării obiectivului de investiții„Reabilitarea sistemului rutier străzile : Apusului,Muzicanților,Digului Depozitului,
Intrarea Asociației,Intrarea Fermei,Teiului,Căldărarilor,Izlaz,Nouă și Narciselor”
               Inițiator – Primarul orașului Căzănești
  Comisiile de specialitate cărora le-a fost trimis spre avizare proiectul de hotărâre-
   Comisia pentru prognoză și programe de dezvoltare economică,activități economico-
   financiare,investiții, organizare și funcționare a serviciilor publice de interes local,realizarea lucrărilor publice
 Comisia pentru amenajarea teritoriului,urbanism,administrarea domeniului public și privat,   patrimoniu, agricultură și protecția mediului înconjurător,fonduri europene,IT-comunicare online;     

5. PROIECT DE HOTĂRÂRE nr. 77 din 21.09.2022 privind desemnarea a doi reprezentanți ai Consiliului Local al orașului Căzănești în Consiliul de Administrație al Școlii Profesionale Căzănești;
               Inițiator – Primarul orașului Căzănești
     Comisia de specialitate căreia i-a fost trimis spre avizare proiectul de hotărâre-    
   Comisia probleme juridice,apărarea ordinii și liniștii publice,disciplină,minorități,relații cu 
   sindicatele,ONG-uri,agenți economici și alte organizații
6. PROIECT DE HOTĂRÂRE nr. 78 din 21.09.2022 privind desemnarea unui reprezentant al Consiliului Local al orașului Căzănești în Comisia pentru evaluarea calității din cadrul Școlii Profesionale Căzănești;
                 Inițiator – Primarul orașului Căzănești
  Comisia de specialitate căreia i-a fost trimis spre avizare proiectul de hotărâre-
  Comisia pentru probleme juridice,apărarea ordinii și liniștii publice,disciplină,minorități,
  relații cu sindicatele,ONG-uri,agenți economici și alte organizații
7. PROIECT DE HOTĂRÂRE nr. 79 din 21.09.2022 privind aprobarea rectificării bugetului de venituri și cheltuieli al orașului Căzănești ,pe anul 2022
                 Inițiator – Primarul orașului Căzănești
Comisia de specialitate căreia i-a fost trimis spre avizare proiectul de hotărâre-
Comisia pentru prognoză și programe de dezvoltare economică,activități economico-
   financiare,investiții, organizare și funcționare a serviciilor publice de interes local,realizarea lucrărilor publice
8. PROIECT DE HOTĂRÂRE nr. 80 din 14.09.2022 privind aprobarea documentațiilor întocmite în etapa I „Notă conceptuală” și „Temă de proiectare” pentru obiectivul de investiții „Extindere
sistem de iluminat public„
                 Inițiator – Primarul orașului Căzănești
  Comisiile de specialitate cărora le-a fost trimis spre avizare proiectul de hotărâre-
   Comisia pentru prognoză și programe de dezvoltare economică,activități economico-
   financiare,investiții, organizare și funcționare a serviciilor publice de interes local,realizarea lucrărilor publice
 Comisia pentru amenajarea teritoriului,urbanism,administrarea domeniului public și privat,   patrimoniu, agricultură și protecția mediului înconjurător,fonduri europene,IT-comunicare online;     
9.Întrebări.Interpelări
10.DIVERSE
     Sunt prezenţi membrii Consiliului Local : 
        MOISE VICTOR - preşedinte de şedinţă                                               BĂETU ELENA
      ANDRONACHE RODICA VIORICA                                                           DRĂGOI OCTAVIAN
      DIMA NICOLETA                                                                                        MELEACĂ VASILE
      MOICEANU ALEXANDRU                                                                          IGNAT GEORGETA
      DIMA AUREL                                                                                            GRIGORESCU ADRIAN
      MIHALCEA IONEL ADRIAN                                                                       VLAD ADRIAN            
      ANGHEL DĂNUȚ
Ședința este înregistrată.        
La ședință mai participă ,Primarul orașului Căzănești,dl.Stelian Traian,dl.Chiriță Nicolae consilierul personal al primarului,funcționari din cadrul aparatului de specialitate al primarului.În locul secretarului general,participă la ședință prin delegare de atribuții,dl.Barbu Anastase,consilier juridic.
   Preşedintele de şedinţă ,dl.consilier local Moise Victor ,declară deschise lucrările şedinţei.Ședința este legal constituită , fiind prezenți  13 consilieri locali .
  Președintele de ședință prezintă și supune spre aprobare proiectul ordinii de zi .
          Se aprobă cu 13 voturi „pentru”- unanimitate
dna.viceprimar și consilier local Andronache Viorica, întreabă de ce dânsa nu poate face parte din Consiliul de Administrație al Școlii Profesionale.
dl.consilier local Anghel Dănuț, spune că dna.viceprimar nu a fost propusă în comisia de specialitate ,opțiune justificată de faptul că dânsa îl înlocuiește pe dl.primar în cadrul Consiliului de Administrație.
Dna.viceprimar și consilier local Andronache Viorica, nu este de acord cu cele afirmate de către dl.consilier AngheL Dănuț.
Intervine dl.primar și dl.consilier juridic, cu precizarea că aceasta a fost justificarea în ședința comisiei de specialitate,prin dispoziție, dna.viceprimar suplinește ,în caz de absență, primarul.
Dna.viceprimar Andronache Viorica, întreabă dacă este stipulată într-un document această atribuție.
Răspunde dl.consilier juridic Barbu Anastase, că înlocuirea primarului de către viceprimar în cadrul diverselor comisii ,când acesta nu poate participa este atribuție înscrisă prin Dispoziția Primarului.
dl.Chiriță Nicolae,consilierul personal al primarului, cere permisiunea să intervină, dna.viceprimar, înlocuiește pe dl.primar în cadrul Consiliului de Administrație din partea Primăriei Căzănești,nu poate fi propusă din partea Consiliului Local,deoarece deține funcție de viceprimar,având doar calitatea de consilier local ,dar nu face parte din consiliul local. 
(I) Aprobarea procesului verbal al ședinței extraordinare a Consiliului Local Căzănești din data de 25.08.2022
Nu sunt consemnate completări sau nelămuriri cu privire la procesul verbal din ședința anterioară.
Președintele de ședință supune la vot.
Voturi„pentru” – 12 
           „împotrivă” – 0
           „abțineri” – 1 ,dl.consilier local Vlad Adrian
II.( 3 ) – PROIECT DE HOTĂRÂRE nr.75 din 19.09.2022 privind actualizarea principalilor indicatori tehnico-economici și a devizului general pentru aprobarea obiectivului de investiții „Reabilitarea sistemului rutier străzile :Apusului,Muzicanților,Digului,Depozitului,Intrarea Asociației,Intrarea
 Fermei,Teiului,Căldărarilor,Izlaz,Nouă și Narciselor;
dl.primar,precizează că dl.proiectant,ing.Florin Trifan este prezent în ședința de consiliu ,la solicitarea membrilor autorității deliberative  pentru a oferi unele lămuriri.
dl.consilier local Vlad Adrian, solicită ca suprafața care se asfaltează  în mp să fie trecută în proiectul de hotărâre.
Adaugă și dna.consilier local Băetu Elena, că s-ar dori suprafața pentru fiecare stradă care se asfaltează.
Specifică dl.consilier local Vlad Adrian, solicitarea fiind justificată de faptul că cine execută lucrarea este plătit la mp.
dl.proiectant, precizează faptul că în urma demersurilor începute pentru finanțare,încă din 2019,s-a obținu finanțarea pentru aceste străzi.Dorește să menționeze că prin Programul Anghel Saligny nu sunt declarate eligibile ,parcări,trotuare.Important este să atragă primăria câți mai mulți bani pentru lucrările de asfaltare.Când va fi nevoie de parcări și trotuare se vor finanța lucrările din fonduri proprii sau se pot urmări alte programe de finanțare.Explică faptul că localitatea Căzănești nu are posibilitatea de descărcare a apelor pluviale.Canalizarea care se execută este pentru apele menajere nu pentru cele pluviale.Detaliază soluțiile propuse de dânsul, una din ele fiind străzi înalte,cu podețe de acces în curte și șanțuri mari,această variantă având un cost mai mare,o a 2a variantă ar fi șanțuri mai mici, iar pentru asfaltare 2 straturi de asfalt.
dl.proiectant spune că are pregătite și planșe pentru explicații detaliate, sunt prevăzute pentru fiecare stradă lungimea și lățimea.
dl.consilier local Vlad Adrian,spune că suprafețele nu sunt incluse în proiect.
dl.proiectant spune că este exclus,nu este voie să se lucreze fără lungimi,lățimi.
dl.consilier local Vlad Adrian,întreabă despre o stradă, ar dori să vadă câți mp sunt.
dl.proiectant, spune că acestea se fac în faza de proiect tehnic,cu liste de cantități și vor fi incluse în faza de proiect tehnic.Dacă se dorește în avans,se pot face și în avans, dar nu se face un proiect tehnic fără să se cunoască caracteristicile, ce lungime, ce lățime pentru fiecare stradă,fiecare stradă are specificul ei.A fost prezentat consiliului.până în acest moment  un DALI care are doar scopul de a întreba finanțatorul dacă finanțează lucrările,urmează un proiect tehnic.
dl.consilier local Vlad Adrian, solicită explicații suplimentare.
Răspunde dl.proiectant.
dl.consilier local Dima Aurel, spune că unele străzi permit un tip de lucrări,altele nu permit.
dl.consilier local Meleacă Vasile, este de părere că pe str.Muzicanților nu se poate face decât sens unic.
dl.proiectant, precizează că s-a stabilit că pe str.Muzicanților se face sens unic,este de analizat dacă sensul unic se face cu intrare din DN 2A,sau cu ieșire spre DN 2 A.
dl.proiectant , adaugă faptul că nu se poate aproba proiectul fără suprafețe,iar suprafețele diferă, stratul de balast va avea o suprafață, cel de asfalt ,altă suprafață,sistemul rutier nu vine drept de sus până jos,toate vor fi calculate în devize pe cantități de lucrări, care vor fi supuse aprobării.
dl.consilier local Anghel Dănuț,se adresează dlui.proiectant ,considerând că fiecare stradă are specificul ei, exemplifică,problemele pe str.Pompierilor sau str.Gavrilescu,unde apa sapă pe sub asfalt, iar pe str.Depozitului se circulă cu camioane de tonaj mare, este necesar să se ia în calcul pe lângă cei 6 metri ,realizarea încă a unui terasament,măcar din piatră.
dl.proiectant ,explică dezavantajele realizării unor șanțuri de dimensiuni mari.Consideră că ar fi fost mai bine dacă prevederile legale ar fi permis adoptarea unor lățimi în funcție de specificul străzii,dar este necesar să se respecte normativele,deoarece există un verificator de proiecte și un expert tehnic, care răspund legal.
 dl.consilier local Dima Aurel, este de părere că pentru a nu se surpa,șanțurile ar fi trebuit betonate.
Sunt discuții între dnii.consilieri și dl.proiectant.

dl.consilier local Anghel Dănuț,se adresează dlui. proiectant afirmând că la asfaltarea pe str.Agricultorilor și în zona Gării a atras atenția dirigintelui de șantier ca la intersecția străzilor să nu se mai facă unghiul de 90 grade.
dl.proiectant,spune că străzile trebuie să fie racordate în arc de cerc.Oferă detalii cu privire la racordarea pentru str. Depozitului având în vedere traficul greu și particularitățile acestei străzi.
Dna.viceprimar și consilier local Andronache Viorica, întreabă ce soluție se poate găsi pentru str.Muzicanților pentru scurgerea apei pluviale.
dl.proiectant,explică.
dl.consilier local Meleacă Vasile întreabă ce garanție au lucrările,și dacă se menține termenul de garanție în cazul în care se circulă cu TIR-urile și se deteriorează.
Răspunde dl.ing.Trifan, garanția prin lege este pe un termen de 3 ani și nu se mai menține dacă în acest termen asfaltul se deteriorează din alte cauze.
dl.consilier local Meleacă Vasile,este de părere că totul se întâmplă din cauza toleranței autorităților ,toleranță care nu se întâlnește la autoritățile din Slobozia sau din altă parte.
Sunt discuții între dnii.consilieri cu privire la modul în care se circulă pe străzile asfaltate.
Continuă dl.proiectant, explicând consecințele demersului realizat de primărie pentru reglementarea parcării și staționării pe drumurile publice.Consideră că și organele de poliție ar trebui să fie parte în acest demers, altfel se muncește degeaba.Poliția trebuie să fie convinsă de autoritățile locale să impună respectarea prevederilor din legislația locală,trebuie să vină în sprijinul autorităților.Explică pentru membrii consiliului etapele derulării proiectului : proiectul tehnic, apoi semnează finanțatorul contractul,licitația care poate dura 3 luni,dacă totul merge bine,se poate începe în primăvară.Prin Programul Anghel Saligny vin sume foarte mari, iar localitatea Căzănești se află într-un stadiu foarte avansat cu proiectul.
Președintele de ședință mulțumește dlui.inginer pentru explicații și supune la vot proiectul de hotărâre.
Se aprobă cu 13 voturi„pentru”-unanimitate.
(1) PROIECT DE HOTĂRÂRE nr.74 din 14.09.2022 privind modificarea și completarea Hotărârii Consiliului Local al orașului Căzănești nr.87 din 27.11.2020 privind alegerea Comisiei de numărare a voturilor și validare a rezultatelor votului secret ;
Explică dl.consilier juridic, această comisie a avut în componență pe dna.Iancu Nicoleta, acum trebuie completată comisia cu un alt membru al consiliului local.
Procedura de vot este vot deschis.
Președintele de ședință solicită propuneri.
Dna.consilier local Băetu Elena propune pe dl.consilier Anghel Dănuț
dl.consilier local Anghel Dănuț,propune pe dl.consilier local Moiceanu Alexandru
Supune la vot propunerea dnei.consilier Băetu Elena.
Voturi „pentru” – 10 voturi
            „împotrivă” – 2 voturi
             „abțineri”     - 1 
Este ales membru în Comisia de numărare a voturilor și validare a votului secret,dl.consilier local Anghel Dănuț.
(2) PROIECT DE HOTĂRÂRE nr. nr.51 din 27.05.2022 privind aprobarea Planului de măsuri necesare pentru interzicerea abandonării,aruncării necontrolate a deșeurilor sau gestionării neconforme cu ierarhia deșeurilor;
dl.consilier local Anghel Dănuț,precizează că există un depozit  care a fost  supraîncărcat cu deșeuri
dl.primar, informează cu privire la solicitarea ADI ECOO pentru a i se pune la dispoziție cu titlu gratuit, o suprafață de 2500 mp teren cu  intenția de a organiza o zonă pentru deșeurile din demolări.Suprafața există, cei care au venit din partea ADI au transmis niște obiecțiuni, că acolo există grămezi de gunoi și nu se poate face.dl.Potor a dat asigurări că proiectul merge mai departe,cu sprijinul Consiliului Județean o să dispară acel gunoi.Problemele ar fi, adaugă dl.primar ,că societățile comerciale și persoanele fizice duc deșeuri acolo.
Dna.viceprimar Andronache Viorica, precizează că și în localitate problema gunoiului este prezentă.Exemplifică cazul containerelor pentru deșeuri reciclabile, montate la colțul str.Dispensarului unde a fost găsită o ladă cu ceapă,cartofi și alte produse alimentare alterate,aduse de la magazine. Există și o  înregistrare video.
dl.consilier local Meleacă Vasile solicită ca măsurile aplicate pentru nereguli în legătură cu deșeurile ,să fie aplicate pentru toată lumea.
Voturi„pentru” –13 voturi -unanimitate
(3)PROIECT DE HOTĂRÂRE nr.75 din 19.09.2022 din 22.08.2022 privind actualizarea principalilor indicatori tehnico-economici și a devizului general pentru aprobarea obiectivului de investiții „Reabilitarea sistemului rutier străzile :Apusului,Muzicanților,Digului,Depozitului,Intrarea
 Asociației,Intrarea Fermei,Teiului,Căldărarilor,Izlaz,Nouă și Narciselor;
Proiectul de hotărâre s-a discutat la începutul ședinței.
(4) PROIECT DE HOTĂRÂRE nr. nr. 76 din 20.09.2022 privind aprobarea cofinanțării obiectivului de investiții „Reabilitarea sistemului rutier străzile – Apusului,Digului,Muzicanților Depozitului,
Intrarea  Asociației,Intrarea Fermei,Teiului,Căldărarilor,Izlaz,Nouă și Narciselor; 
Nu sunt  consemnate întrebări sau nelămuriri cu privire la proiectul de hotărâre supus dezbaterii.
Se supune la vot.
Voturi „pentru” – 13 voturi-unanimitate
 (5) PROIECT DE HOTĂRÂRE nr. 77 din 21.09.2022 privind desemnarea a doi reprezentanți ai Consiliului Local al orașului Căzănești în Consiliul de Administrație al Școlii Profesionale Căzănești;
Președintele de ședință,dl.consilier local Moise Victor solicită propuneri.
Se menționează că în ședințele comisiilor de specialitate au fost propuși dl. consilier local Drăgoi Octavian și dl.consilier local Grigorescu Adrian.
Președintele de ședință întreabă dacă mai sunt și alte propuneri.Este propus dl.consilier local Moiceanu Alexandru.
Se desfășoară procedura votului secret .Comisia de validare completează buletinele de vot cu cele 3 propuneri.Explică modalitatea de exprimare a opțiunilor.Buletinele de vot sunt distribuite membrilor consiliului.După completare acestea se introduc în urnă.Comisia de validare numără voturile ,completează procesul verbal și comunică consiliului rezultatul.
Rezultatul votului –
dl.consilier Drăgoi Octavian – 6 voturi„pentru”
dl.consilier Grigorescu Adrian – 11 voturi„pentru”
dl.consilier Moiceanu Alexandru – 5 voturi„pentru”
Reprezentanții Consiliului local al orașului Căzănești în Consiliul de Administrație al Școlii Profesionale sunt desemnați , dnii.consilieri Drăgoi Octavian și Grigorescu Adrian. 
 (6) PROIECT DE HOTĂRÂRE nr. 78 din 21.09.2022 privind desemnarea unui reprezentant al Consiliului Local al orașului Căzănești în Comisia pentru evaluarea calității din cadrul Școlii Profesionale Căzănești;
Președintele de ședință solicită propuneri.
Dna.viceprimar și consilier local Andronache Viorica propune pe dl.consilier Anghel Dănuț.
dl.consilier Anghel Dănuț propune pe dl.consilier Meleacă Vasile.
 Se desfășoară procedura votului secret .Comisia de validare completează buletinele de vot cu cele 2 propuneri și le distribuie membrilor consiliului.După completare acestea se introduc în urnă.Comisia de validare numără voturile și completează procesul verbal.
Rezultatul votului –
dl.consilier local Anghel Dănuț – 8 voturi„pentru”
dl.consilier local Meleacă Vasile – 5 voturi„pentru”
Reprezentantul Consiliului Local al orașului Căzănești în Comisia de evaluare a calității din cadrul Școlii Profesionale Căzănești , este dl.consilier local Anghel Dănuț.
(7) PROIECT DE HOTĂRÂRE nr. 79 din 21.09.2022 privind aprobarea rectificării bugetului de venituri și cheltuieli al orașului Căzănești ,pe anul 2022
Dna.Stroe Ana, șef Birou CSITL , informează cu privire la amendamentul înscris pentru proiectul de hotărâre.Conform adresei ANAF nr.ILG-STZ 22527/23.09.2022 se suplimentează veniturile și anume,Sume defalcate din TVA pentru echilibrarea bugetelor locale,cu suma de 30 000 lei,sumă destinată pentru plata recenzorilor  în urma recensământului.
La cheltuieli, reia dna. contabil la cap.54,art.20 se adaugă suma de 30 000 lei pentru plata recenzorilor.
Se supune la vot amendamentul.
Rezultatul votului – 13 voturi„pentru”-unanimitate
Se supune la vot proiectul de hotărâre cu amendamentul.
Rezultatul votului – 13 voturi„pentru”-unanimitate
(8) PROIECT DE HOTĂRÂRE nr. 80 din 14.09.2022 privind aprobarea documentațiilor întocmite în etapa I „Notă conceptuală” și „Temă de proiectare” pentru obiectivul de investiții „Extindere
sistem de iluminat public„
Nu sunt consemnate întrebări.
Se supune la vot.
Rezultatul votului – 13 voturi„pentru”-unanimitate
 (9)Întrebări.Interpelări.
dl.consilier local Vlad Adrian – se adresează dlui.primar, în legătură cu posibilitatea extinderii iluminatului public  pentru str.Depozitului ,
răspunde dl.primar că s-a dorit să se facă proiect pentru fotovoltaice.Acest iluminat public este pentru Intrarea Ghilea Anatol,Apusului și Teiului.
dl.consilier local Vlad Adrian,sesizează că la capetele de stradă  între str.Dispensarului și Școlii Vechi,este o problemă.
răspunde dl.primar, că nu este rețea
(10) DIVERSE
Dna.viceprimar Andronache Viorica, precizează pentru iluminatul public ,orele de funcționare între 19.40 și 6.30 .Informează că factura pentru iluminatul public este foarte mare, 8000 de lei.
Dna.contabil , specifică faptul că este factura estimată,nu sunt citiri de 6 luni.
Dna.viceprimar, solicită părerea membrilor consiliului cu privire la posibilitatea opririi iluminatului public 2-3 ore în timpul nopții, de la 12.00 la 02.00 sau 03.00.
dl.consilier local Meleacă Vasile, consideră că infracțiunile se produc tocmai în acest interval orar.
Dna.consilier local Băetu Elena,face referire la proiectul de hotărâre privind salarizarea personalului ,respectiv salarizarea dnei.Stroe Ana ,șef Birou CSITL.Dorește să știe ce salariu a primit dna.contabil în luna iulie,având în vedere că acel proiect nu a primit aviz de legalitate.
Răspunde dna.contabil Stroe Ana, precizează că în luna iulie salariul dânsei a fost în suma de dinainte de adoptarea proiectului privind salarizarea.
Dna.consilier local Băetu Elena, sesizează faptul că din documentele solicitate de dânsa și primite, rezultă că angajatele Boriceanu Margareta și Năstase Elena, au trecut la gradația IV, dar înainte au avut gradația II.Întreabă dacă s-a trecut peste gradația III, pentru aceste angajate.
Dna.Stroe Ana, șef Birou CSITL consideră că este bine ca dna.consilier Băetu Elena să se adreseze în scris pentru aceste probleme, se va verifica și se va da un răspuns.
dl.consilier local Vlad Adrian, se adresează dlui.primar cu referire la procesul verbal al ședinței anterioare în care s-a hotărât organizarea unei comisii pentru a analiza problema terenului agricol.
Răspunde dl.primar, precizează că din partea consiliului local participă în cadrul comisiei dl.consilier Vlad Adrian și dl.consilier Anghel Dănuț, când au dânșii disponibilitate se va întruni comisia.
dl.consilier local Meleacă Vasile, spune că sunt bănuieli că  suprafețe de teren agricol sunt lucrate ilegal.
dl.primar, consideră că aceste discuții trebuia să se facă  atunci
dna.viceprimar, informează că a realizat lucrări de defrișare pentru o porțiune din cimitir, pot fi săpate 2 locuri de morminte ,în cazul în care este neapărată nevoie.Solicită membrilor consiliului să discute cu cetățenii pentru ca aceștia să nu mai depoziteze gunoiul din cimitir în locuri nepermise. 
Președintele de ședință constată că nu mai sunt probleme de discutat și declară închise lucrările ședinței.

Drept pentru care s-a încheiat prezentul proces verbal într-un singur exemplar. 

   
PREŞEDINTE DE ŞEDINŢĂ                                                             p. SECRETAR GENERAL U.A.T                                                                       consilier local MOISE VICTOR                                                         cons.jur. BARBU ANASTASE

